http://www.loc.gov/mods/v3 http://www.loc.gov/standards/mods/v3/mods-3-2.xsd
κριτικές στην ανάλυση, ερμηνεία και εκδοτική θεατρικών κειμένων
Ο τόμος αυτός παρουσιάζει ένα αντιπροσωπευτικό δείγμα βιβλιοκρισιών και βιβλιοπαρουσιάσεων όπως έχουν δημοσιευτεί στους πρώτους πέντε τόμους της "Παραβάσεως", του Επιστημονικού Δελτίου του Τμήματος Θεατρικών Σπουδών του Πανεπιστημίου Αθηνών, οι οποίες δίνουν, στο σύνολό τους, μια αντιπροσωπευτιή εικόνα για τις εξελίξεις στους τομείς της ανάλυσης, ερμηνείας και εκδοτικής θεατρικών κειμένων κατά τα τελευταία δεκαπέντε περίπου χρόνια. Ο τίτλος δικαιολογείται από τη διαφορετική μεθοδολογική προσέγγιση θεατρικών κειμένων, σε αντιδιαστολή με την ποικιλία μεθόδων που χειρίζεται και εφαρμόζει η θεατρική ιστοριογραφία: στο βαθμό που το κείμενο αποτελεί ένα στέρεο καλλιτέχνημα (artefact) που αντιστέκεται στο χρόνο, ο εμπεριστατωμένος σχολιασμός πλησιάζει συχνά την σχολαστικότητα, ιδίως στον τομέα της εκδοτικής. Οι βιβλιοκρισίες και βιβλιοπαρουσιάσεις χωρίζονται σε δύο ομάδες: "Ευρώπη" και "Ελλάδα". Στο βαθμό που το νεοελληνικό δράμα έχει παραμείνει εν πολλοίς αποπαίδι της έρευνας, το οποίο στοργική περιποίηση έχει να περιμένει μόνο από την ελληνική Θεατρολογία, πράγμα που δεν έχει ανάγκη το ευρωπαϊκό και αμερικανικό δράμα, με το οποίο οι εθνικές και συγκριτικές φιλολογίες ασχολούνται εντατικά, το μεγαλύτερο βάρος πέφτει δίκαια και αναγκαστικά στη δεύτερη ομάδα.
Περιλαμβάνει βιβλιογραφικές παραπομπές και ευρετήρια.